kardosdrur/scandi-wiki huggingface dataset:
Frederik af Hohenzollern

Prins Frederik af Hohenzollern-Sigmaringen (tysk (fra 1927): Friedrich Viktor Pius Alexander Leopold Karl Theodor Ferdinand Fürst von Hohenzollern) (født 30. august 1891  Heiligendamm ved Mecklenburg Bugt, død 6. februar 1965 i Krauchenwies syd for Sigmaringen) var overhoved for slægten Hohenzollern-Sigmaringen. 

I 1927–1965 var han titulær fyrste af Hohenzollern.

Forfædre 
Han var søn af Vilhelm af Hohenzollern.
Frederik af Hohenzollern-Sigmaringen var sønnesøn af Leopold af Hohenzollern-Sigmaringen, der var spansk tronprætendent i 1869–1870.

Han var oldesøn af den preussiske ministerpræsident Karl Anton af Hohenzollern-Sigmaringen, Josephine af Baden, Ferdinand 2. af Portugal, Maria 2. af Portugal, Ferdinand 2. af Begge Sicilier, Max Joseph, hertug i Bayern.

Frederik af Hohenzollern var tipoldesøn af storhertug Karl af Baden, storhertuginde Stéphanie de Beauharnais, kejser Pedro 1. af Brasilien, den brasilianske kejserinde Maria Leopoldina af Østrig, Frans 1. af Begge Sicilier, titulær hertug af Teschen Karl af Østrig (1771–1847), Pius August, hertug i Bayern, kong Maximilian 1. Joseph af Bayern og Karoline af Baden.

Søskende 
Frederik af Hohenzollern var bror til Augusta Viktoria af Hohenzollern, der giftede sig med eks-konge Emanuel 2. af Portugal.

Efterkommere 
Frederik af Hohenzollern blev far til Prins Johann Georg af Hohenzollern-Sigmaringen (1932–2016), som giftede med Prinsesse Birgitta af Sverige og Hohenzollern. Prinsesse Birgitta er søster til kong Carl 16. Gustav af Sverige.

Rumænske slægtninge 
Frederik af Hohenzollerns fars farbror Karl blev Rumæniens første konge. Hans egen farbror Ferdinand blev landets anden konge. 

Han var fætter til Carol 2. af Rumænien (1893–1953), der var Rumæniens konge i 1930–1940, og som var far til Mihai 1. af Rumænien (1921–2017). Mihai blev afsat som konge i 1947.

I 1948 meddelte den franske avis Le Figaro, at en talsmand for eks-konge Carol 2. havde sagt, at han gav sin kraftige støtte til, at Frederik af Hohenzollern blev den næste konge af Rumænien. Carol's begrundelse var, at Mihai aldrig ville kunne vende tilbage til Rumæniens trone.

Referencer 

Fyrster af Hohenzollern
Huset Hohenzollern
Kirtling Tower

Kirtling Tower er en middelalderborg og et tudor country house i Cambridgeshire i England, hvoraf kun portbygningen er bevaret.

Den kan føres tilbage til 1200-tallet og blev gennem middelalderen udbygget til en stor fæstning. I tudorperioden blev den moderniseret og udbygget og var en tid Cambridgeshires største county house. Fra slutningen af 1600-tallet forfaldt hele bygningen, og i 1801 blev det meste revet ned. I 1872 blev portbygningen renoveret.

Historie 
Første gang Kirtling Tower nævnes er i 1219, og i 1200-tallet blev Kirtling Castle beskrevet med voldgrav, en grøft og en palisade. I 1424 kom en omfattende ombygning af fæstningen af Richard de Beauchamp, jarl af Warwick, hvor 100 egetræer blev brugt til at etablere et modtageværelse, et privat værelse og flere kamre til beboelse.

Edward North, der var succesrig advokat, genopbyggede fæstningen i 1540'erne, og mellem 1556 og 1558 brugte han arkitekt Francis Adams. Han omdøbte stedet til Kirtling Hall. Jordvoldene omkring fæstningen blev ændret meget for at gøre plads til et plateau til det nye hus med moderne tudor-arkitektur som portbygning, galleri, banquet-hal og en have komplet med springvand og damme. Dronning Elizabeth 1. boede der i 1578 under sin stats-procession i Cambridgeshire. Fæstningen fortsatte med at blive udviklet, og i 1660'erne var det det største country house i Cambridgeshire. Det var centreret om en symmetrisk toetagers bygning med øst- og vest-længer med yderligere beboelse og faciliteter.

Efter 1691 gik Kirtling Hall i forfald, og i 1735 beskriver Victoria County History ejendommen som "i uorden". Meget af fæstningen blev revet ned i 1748 for at gøre resten beboeligt for lord Elibank, men ejendommen forfaldt efter hans død i 1762. I 1770'erne var den ubeboelig, og størstedelen af fæstningen blev revet ned i 1801. I 1830'erne blev portbygningen omdannet til en beboelsesejendom og omdøbt til Kirtling Tower. Der blev lavet en tilbygning i 1872, og huset blev fortsat brugt af en række lejere.

I dag fremstår fæstningen som en treetages portbygning fra tudortiden. Den ligner portbygningen på Leez Priory meget, da den blev opført af Norths ven og advokat-kollega Richard Rich. Den er af mursten og har oktagonale tårne og orielvinduer (karnapper) i italiensk design. Den er et scheduled monument og en listed building af første grad.

Se også 
 Liste over borge og slotte i England

Referencer 

Slotte i Cambridgeshire
Kuurne-Bruxelles-Kuurne 2018

Kuurne-Bruxelles-Kuurne 2018 var den 70. udgave af cykelløbet Kuurne-Bruxelles-Kuurne. Løbet var en del af UCI Europe Tour-kalenderen og blev arrangeret 25. februar 2018. Det blev vundet af hollandske Dylan Groenewegen fra .

Hold og ryttere

Danske ryttere 
 Mads Pedersen kørte for 
 Mads Würtz Schmidt kørte for 
 Christopher Juul-Jensen kørte for 
 Matti Breschel kørte for 
 Magnus Cort kørte for 
 Michael Valgren kørte for 
 Michael Carbel kørte for

Resultater

Eksterne henvisninger 
 
 

2018
UCI Europe Tour 2018
Espeland Station

Espeland Station (Espeland stoppested) er en jernbanestation på Vossebanen, der ligger ved byområdet Espeland i Bergen kommune i Norge. Den betjenes af veterantog fra Gamle Vossebanen.

Stationen blev oprettet som holdeplads 1. august 1899, da der var et behov for stop ved Janusfabrikken. 1. august 1964 omlagdes trafikken på strækningen mellem Tunestveit og Bergen, hvor stationen ligger, til en ny strækning. Stationen stod derefter ubenyttet hen i en årrække, men fra 1993 begyndte der at køre veterantog under navnet Gamle Vossebanen mellem Garnes og Midttun.

Stationsbygningen blev opført i 1899. Den ejes af Janusfabrikken, der restaureredes den i anledning af fabrikkens 110 års jubilæum i 2005.

Litteratur

Eksterne henvisninger 

 Kort over Gamle Vossebanen

Noter 

Stationer på Vossebanen
Stationer på veteranbaner i Norge
Jernbanestationer i Bergen
Etableret i 1899
Fjøsanger Station

Fjøsanger Station (Fjøsanger stasjon) var en jernbanestation på Vossebanen, der lå i kvarteret Fjøsanger i Bergen i Norge.

Stationen åbnede som holdeplads, da banen blev taget i brug 11. juli 1883. Den blev opgraderet til station 1. april 1888. 1. august 1964 omlagdes trafikken på strækningen mellem Tunestveit og Bergen, hvor stationen ligger, til en ny strækning, i forbindelse med at Ulrikstunnelen blev taget i brug. Lokaltrafikken på den gamle strækning mellem Bergen og Nesttun fortsatte dog, så Fjøsanger fik umiddelbart lov til at overleve som trinbræt. Lokaltrafikken blev indstillet 31. januar 1965, hvorved stationen blev nedlagt. Banen mellem Minde og Midttun blev nedlagt 1. marts 1980 og efterfølgende fjernet.

Stationsbygningen blev opført i 1883 efter tegninger af Balthazar Lange. Den blev revet ned i 1983.

Litteratur

Eksterne henvisninger 

Stationer på Vossebanen
Nedlagte jernbanestationer i Norge
Jernbanestationer i Bergen
Etableret i 1883
Ophørt i 1965
Garnes Station

Garnes Station (Garnes stasjon) er en jernbanestation på Vossebanen, der ligger i Bergen kommune i Norge. Den er endestation for Gamle Vossebanens veterantog til Midttun, der har deres værksted her.

Stationen åbnede da Vossebanen blev taget i brug 11. juli 1883. Oprindeligt hed den Garnæs, men den skiftede navn til Garnes i april 1894. 1. august 1964 omlagdes strækningen mellem Tunestveit og Bergen, hvor stationen ligger, hvorved persontrafikken forsvandt. Der var dog stadig godstrafik på den gamle strækning mellem Tunestveit og Seimsmark, senere Midttun, indtil marts 2001. I 1993 begyndte veterantogene fra Gamle Vossebanen at køre.

Den første stationsbygning blev opført i 1883 efter tegninger af Balthazar Lange men brændte i 1918. I 1919 opførtes en ny stationsbygning efter tegninger af Gerhard Fischer, præget af lokale stiltraditioner, især rokoko og den såkaldte bergenklassicisme. Stationen med stationsbygning, pakhus, remise og vognremise blev fredet som et nationalt kulturminde i 2002. Det omkringliggende område i form af det oprindelige stationsområde med stationshave, perroner, spor, ramper, drejeskive og tekniske installationer er også fredet.

Tilstedeværelsen af remiser skyldtes, at Garnes i sin tid var endestation for lokaltog fra Bergen. I 1904 blev der desuden anlagt en drejeskive, men den blev fjernet, da damplokomotiverne blev taget ud af drift på banen i 1950'erne. I 1987 anlagdes i stedet en ny drejeskive, der kom fra Randsfjord Station på Randsfjordbanen.

Litteratur

Eksterne henvisninger 

 
 Kort over Gamle Vossebanen

Noter 

Stationer på Vossebanen
Stationer på veteranbaner i Norge
Jernbanestationer i Bergen
Etableret i 1883
Ballenstedt

Ballenstedt er en by i Landkreis Harz i den tyske delstat Sachsen-Anhalt. Ballenstedt nævnes første gang i et dokument fra 1073. Den var historisk en del af Anhalt og var en overgang residens for fyrsterne og siden hertugerne af Anhalt-Bernburg. Byen er domineret af det store barokslot.

Eksterne henvisninger 

 Officiel Website for Ballenstedt

Byer i Sachsen-Anhalt
Alexandra Mazzucco

Alexandra Mazzucco (født den 29. januar 1993 i Lauf an der Pegnitz) er en tysk håndboldspiller som spiller for Thüringer HC og Tysklands kvindehåndboldlandshold.

Referencer

Eksterne henvisninger 
 

Håndboldspillere fra Tyskland
Patricia Batista da Silva

Patricia Batista da Silva (født den 8. april 1992 i São Paulo) er en brasiliansk håndboldspiller som spiller for Thüringer HC og Brasiliens kvindehåndboldlandshold.

Referencer 

Håndboldspillere fra Brasilien
Valentyna Salamakha

Valentyna Salamakha (født den 23. april 1986 i Kropyvnytskyj, Ukraine) er en aserbajdsjansk håndboldspiller som spiller for SG BBM Bietigheim og har tidligere optrådt for Aserbajdsjans kvindehåndboldlandshold.

Referencer

Eksterne henvisninger 

Håndboldspillere fra Aserbajdsjan
Simon Fourcade

Simon Fourcade (født 25. april 1984 i Perpignan) er en fransk skiskytte. Han er storebror til Martin Fourcade.

Fourcade debuterede i 2004 i Oslo. Den 1. marts 2007 fik han sin hidtil bedste verdenscup placering med en andenplads på 20 km i Lahtis. Under VM i skiskydning 2009 var han med på det franske hold som vandt mixed stafet.

Kilder 
 Fourcade, Simon ; diverse artikler om Simon Fourcade på www.efms.fr

Eksterne henvisninger 

 
 fourcadebrothers.fr  
 Ski Club Nordique Villard de Lans 

Personer fra Perpignan
Skiskytter fra Frankrig
Deltagere for Frankrig ved vinter-OL 2006
Deltagere for Frankrig ved vinter-OL 2010
Deltagere for Frankrig ved vinter-OL 2014
Skiskytter ved vinter-OL 2006
Skiskytter ved vinter-OL 2010
Skiskytter ved vinter-OL 2014
Biggleswade Castle

Biggleswade Castle var en borg i købstaden Biggleswade i Bedfordshire i England.

Borgens blev genopdaget ved hjælp af luftfoto i 1954, som viste rester af en motte and bailey-fæstning med en dobbelte grøft omkring motten og en enkelt grøft omkring baileyen.

Den blev udgravet i 1962 og 1968. Her afdækkedes tegn på tømmerkonstruktioner og keramik.

I dag kan borgen kun ses af markeringer i vegetationen og små jordvolde. Stedet er et Scheduled monument.

Se også 
 Liste over borge og slotte i England

Referencer 

Slotte i Bedfordshire
Anthony Cumia

Anthony Cumia (født 26. april 1961) er en amerikansk skuespiller og komiker.

Eksterne henvisninger

 
 

Personer fra Elwood
Skuespillere fra New York
Anna Carin Zidek

Anna Carin Helena Cecilia Zidek (født Olofsson 1. april 1973 i Sveg, Jämtland, Sverige) er en svensk tidligere skiskytte og desuden tidligere langrendsløber. 

ACO som er er hendes svenske kælenavn arbejder i dag som ekspertkommentator for svensk tv og som fysioterapeut. Anna Carin har vundet to medaljer ved Vinter-OL 2006 i Torino; guld i fællesstart og sølv i sprint. Desuden har hun været på medaljepodiet seks gange ved VM i skiskydning, heraf én af guld. Hun har vundet 12 individuelle konkurrencer i World Cup'en i skiskydning og 3 stafetter.

Anna Carin Zidek er gift med Tom Zidekz

Kilder

Eksterne henvisninger 

Skiskytter fra Sverige
Medaljevindere ved vinter-OL 2006
Olympiske mestre fra Sverige
Olympiske sølvmedaljevindere fra Sverige
Deltagere for Sverige ved vinter-OL 2002
Deltagere for Sverige ved vinter-OL 2006
Deltagere for Sverige ved vinter-OL 2010
Carl Schwenn

Carl Joseph Schwenn, (født 7. januar 1888 i Aarhus, død 3. april 1973 i København), var en dansk maler.

Han var søn af overretssagfører Rudolf Peter Heinrich Schwenn og Ida Pouline Dorph Pedtersen og fra 1915 gift med Tabita Nielsen. Schwenn gik på Gustav Vermehrens tegneskole og studerede ved Det Kongelige Danske Kunstakademi i København 1908–1912 og under rejser til Frankrig og Italien. Han udstillede på Kunstnernes Efterårsudstilling 1912–1916 og Charlottenborg 1916–1950 og i et antal separatudstillinger i København. Under en række sommerophold i Sverige malede han et antal motiver. Ved siden af sit eget kunstneriske virke var han docent ved kunstakademiets perspektivskole i København. Hans kunst er primært impressionistisk landskabsmaleri.

Carl Schwenn og hustruen er begravet på Tibirke Kirkegård.

Trykte kilder 
Svenskt konstnärslexikon del V side 96, Allhems Förlag, Malmö.

Eksterne links 

Malere fra Danmark
Personer fra Aarhus
Danskere i 1900-tallet
Ansatte ved Det Kongelige Danske Kunstakademi
Sandrine Bailly

Sandrine Bailly (født 25. november 1979 i Belley, Ain, Frankrig) er en fransk tidligere skiskytte. 

Bailly vandt den samlede World Cup i skiskydning i 2004-05 sæsonen. I 2003 vandt Bailly guld i kvindernes 10 km Jagtstart, dog måtte hun dele førstepladsen med Martina Glagow da selv ikke foto-finish kunne afgøre hvem der kom først. Hun vandt også sølv, i stafet, for Frankrig ved Vinter-OL 2010 i Vancouver, Canada.

Kilder

Eksterne henvisninger 
 

Skiskytter fra Frankrig
Olympiske sølvmedaljevindere fra Frankrig
Olympiske bronzemedaljevindere fra Frankrig
Medaljevindere ved vinter-OL 2006
Medaljevindere ved vinter-OL 2010
San Cristóbal (Galápagos)

San Cristóbal eller Chatham er den østligste af Galápagosøerne ca. 965 km vest for Ecuadors fastland. Den har et areal på 558 km², højeste punkt er en 730 meter høj udslukt vulkan. På grund af dens højde er klimaet i området meget fugtigt, mens der er meget tørt på øens flade nordøstlige halvdel.

Eksterne henvisninger 

 San Cristóbal, in: Encyclopædia Britannica online
 San Cristóbal, på Galapagos Conservancy

Ecuadors geografi
Øer
Sierra Canyon School

Sierra Canyon School (SCS) er en privatskole i Los Angeles-forstaden Chatsworth i Californien i USA. Sierra Canyon optager elever fra preschool til 12. klasse.

Sierra Canyon School er tilknyttet California Association of Independent Schools (CAIS) og er medlem af den amerikanske sammenslutning National Association of Independent Schools (NAIS).

Skolen blev grundlagt i 1972 som Sierra Canyon Day Camp. I 1990 modtog skolen som den eneste i Los Angeles udmærkelsen 'Recognized School of Excellence' af det amerikanske undervisningsministerium og skolens grundlæggere Mark Horwitz og Howard Wang samt skoleleder Ann Gillinger modtog 'Blue Ribbon Award of Excellence in Education' af præsident George H. W. Bush i Det Hvide Hus.

Kendte elever 
 Kendall Jenner, kendis
 Kylie Jenner, kendis
 Ireland Baldwin, datter af skuespillerne Alec Baldwin og Kim Basinger
 Willow Smith, sanger, skuespiller og datter af Jada og Will Smith
 Marvin Bagley III, basketballspiller

Eksterne henvisninger 
 Official website

Uddannelse i Californien
Hurtigløb på skøjter under vinter-OL 2018 – 500 meter herrer

500 meter for herrer blev afviklet den 19. februar 2018.

Konkurrencen 
Der kan maximalt konkurrere 36 deltagere, der startes i par af to skøjteløbereder,  De seneste startende par er de højst rangeret i forbindelse med kvalifikationen.

Resultater

Medaljeoversigt

Referencer

Eksterne Henvisninger 
 Hurtigløb på skøjter  på pyeongchang2018.com
 Speed Skating / Calendar of Events / Olympic Winter Games 2018 på isu.org
 Qualification Systems på isu.org

500 meter herrer
Lise Steffensen

Lise Steffensen (født 1975) er dansk idrætspædagog, forfatter, sanger og debattør. Lise har udviklet bevægelseskonceptet Tigertræning og har skrevet flere bøger der omhandler dette. Som debattør har hun skrevet kritisk om yoga i daginstitutioner.

Uddannelse 
Student fra Christianshavns Gymnasium 1995. Uddannet pædagog fra Hovedstadens Pædagogseminarium (2002), efteruddannet i pædagogisk idræt fra DIF og Peter Sabroes Seminarium i (2004), Rytmikpædagog fra Gøsselskolen (2010).

Familie og opvækst 
Lise er barnebarn af Henriette Riskær Steffensen, der i fra 1933 til 1976 morgengymnastik i radioens P1. Hun er datter af Jesper Sølling og Helle Vibeke Steffensen. Jesper er autodidakt smed som i 1970'erne genopdagede Pedersen cyklen, som han satte i produktion. Helle Vibeke Steffensen er bygningskeramiker. Lise er født og opvokset på Christiania. Som barn medvirkede hun i filmen Negerkys og labre larver.

Tigertræning 
Arbejde som idrætspædagog i københavnske institutioner fra 2002-2010 førte til udviklingen af bevægelsesmetoden Tigertræning i 2010. Tigertræning er en metode der giver pædagogiske værktøjer til at rumme børns vilde lege og pædagogiske kamplege. Tigertræning som bevægelsesmetode er stærk inspireret af pædagogisk idræt.

Kampregler 
Samtidig udviklede hun også Tigertræning Kampregler, som er 3 simple regler som børn (og voksne) kan følge for at undgå slåskamp: 1) Spørg først og respekter svaret. 2) Undgå hovedet, maven og skridtet og lad være at slå så hårdt du kan. 3) Når én siger STOP, så stopper man. Som tillægsregel hilser deltagerne før kampen med "god kamp" og efter kampen med et "tak for kampen".

Forskellen på at "kæmpe" og "slås" 
Tigertræning definerer meget skarpt mellem at "slås" og at "kæmpe".
Kilde: Plads til de vilde lege, Dafolo 2014

Bibliografi 
 Twang! (Strombolin 2013) 
 Plads til de vilde lege (Dafolo 2014)
 Twang 2 (Strombolin 2014)
 Tigeren er løs! (Strombolin 2016)
 Dragekamp og koglekast (Strombolin 2017)

Diskografi 
 Twang! (MRB 2013) 
 Twang 2 (MRB 2014)
 Tigeren er løs! (MRB 2016)
 Dragekamp og koglekast (MRB 2017)

Referencer 
 Radio 24syv - Fitness M/K
 DR P1 - Sundhed på P1 
 LFS artikel
 BUPL artikel 
 Anmeldelse af Twang 2

Eksterne henvisninger 
 Lise Steffensen på Discogs
 Lise Steffensen på IMDB
 Negerkys og labre larver på IMDB
 www.tigertraening.dk
 Dafolo 

Sangere fra Danmark
Faglitterære forfattere fra Danmark
Kvindelige forfattere i det 21. århundrede
Henriette Riskær Steffensen

Henriette Riskær Steffensen (født 1908, død 2003) var uddannet cand.mag. i tysk og gymnastik og virkede igennem mange år som lærer ved Christianshavns Gymnasium. I sine sidste arbejdsår underviste hun ved Nathalie Zahles Gymnasium. Hun var gift med Steffen Steffensen (cand. mag i tysk og dansk).

Morgengymnastik 
I årene fra 1933 til 1976 - igennem 43 år - for Statsradiofonien særdeles populære gymnastikudsendelser for kvinder. Denne udsendelse blev sendt en time tidligere end Kaptajn Jespersen (J.P. Jespersen)

Hun skrev en række bøger om gymnastik og var i en årrække formand for Gymnastiklærerforeningen.

Referencer

Eksterne henvisninger 
 Hanherred.dk
 Fjerritslev Lokalhistoriske Arkiv
 På flugt fra Nazismen

Radioværter fra Danmark
Haukeland Station

Haukeland Station (Haukeland stasjon) er en jernbanestation på Vossebanen, der ligger ved bygden Haukeland i Bergen kommune i Norge. Den betjenes af veterantog fra Gamle Vossebanen, der kører mellem Garnes og Midttun.

Stationen åbnede som holdeplads, da banen blev taget i brug 11. juli 1883. Den blev opgraderet til station 1. juli 1910. 1. august 1964 omlagdes trafikken på strækningen mellem Tunestveit og Bergen, hvor stationen ligger, til en ny. Stationen stod derefter ubenyttet hen i en årrække, men fra 1993 begyndte der at køre veterantog på den gamle strækning mellem Garnes og Midttun under navnet Gamle Vossebanen.

Stationsbygningen blev opført i 1883 i schweizerstil efter tegninger af Balthazar Lange. Den er senere solgt fra til Gamle Vossebanen, der har restaureret den. Der er desuden opsat et pakhus og anlagt flere spor. Derudover er der udstillet maskiner og værktøj, der blev benyttet ved vedligeholdelsen af banen. Indtil omlægningen i 1964 var stationen den højest beliggende på Vossebanen, 81,6 meter over havet. Stationen ligger ved Haukelandsvannet, der i sin tid var et godt sted at hente is til isskabe. Der var derfor anlagt et sidespor til læsning af isblokke, der skulle videre til Bergen.

Litteratur

Eksterne henvisninger 

 Kort over Gamle Vossebanen

Noter 

Stationer på Vossebanen
Stationer på veteranbaner i Norge
Jernbanestationer i Bergen
Etableret i 1883
Helldal Station

Helldal Station (Helldal stoppested) er en tidligere jernbanestation på Vossebanen, der ligger i Bergen kommune i Norge.

Stationen blev oprettet som trinbræt i 1888. Oprindeligt hed Heldal, men den skiftede navn til Helldal i april 1921. Den blev opgraderet til holdeplads på et ikke nærmere angivet tidspunkt men atter nedgraderet til trinbræt 1. august 1958. 1. august 1964 omlagdes trafikken på strækningen mellem Tunestveit og Bergen, hvor stationen ligger, til en ny. Stationen stod derefter ubenyttet hen i en årrække, men fra 1993 begyndte der at køre veterantog på den gamle strækning mellem Garnes og Midttun under navnet Gamle Vossebanen. De stopper dog ikke i Helldal pr. 2017.

Helldal havde en mindre stationsbygning i træ, der nu er revet ned.

Litteratur

Eksterne henvisninger

Noter 

Stationer på Vossebanen
Jernbanestationer i Norge uden persontrafik
Jernbanestationer i Bergen
Etableret i 1888
Hop Station

Hop Station (Hop stasjon) var en jernbanestation på Vossebanen, der lå i kvarteret Hop i Bergen i Norge.

Stationen åbnede som trinbræt, da banen blev taget i brug 11. juli 1883. De blev opgraderet til holdeplads 10. maj 1885 og til station 1. juni 1930. 1. august 1964 omlagdes fjerntrafikken på strækningen mellem Tunestveit og Bergen, hvor stationen ligger, til en ny, i forbindelse med at Ulrikstunnelen blev taget i brug. Lokaltrafikken på den gamle strækning mellem Bergen og Nesttun fortsatte dog, så Hop fik umiddelbart lov til at overleve som trinbræt. Lokaltrafikken blev indstillet 31. januar 1965, hvorved stationen blev nedlagt. Sporforbindelsen forsvandt, da banen mellem Minde og Midttun blev nedlagt 1. marts 1980 og efterfølgende fjernet.

Den første stationsbygning blev opført i 1883 efter tegninger af Balthazar Lange. Den blev flyttet til Ål i Hallingdal i 1913 og benyttet som bolig. Samme år opførtes en ny stationsbygning i Hop efter tegninger af Erlend Tryti. Efter at stationen blev nedlagt, blev den benyttet som postkontor og af kunstgalleriet Galleri Stasjonen. I 1979 overtog Hordaland Vegkontor bygningen, der stadig står ved Troldhaugveien.

Litteratur

Eksterne henvisninger 

Stationer på Vossebanen
Nedlagte jernbanestationer i Norge
Jernbanestationer i Bergen
Etableret i 1883
Ophørt i 1965
Grand Royal by MeMu

Grand Royal by MeMu er en dansk restaurant, beliggende i centrum af Vejle. Den har siden februar 2018 været tildelt én stjerne i Michelinguiden. Me|Mu blev åbnet i sommeren 2014.

Historie 
Ægteparret Michael Munk og Mette Derdau åbnede i sommeren 2014 restauranten i Vissingsgade i Vejle. I april 2016 flyttede restauranten til større lokaler i Orla Lehmannsgade. I sommeren 2017 blev restauranten delt op i en bistro- og gourmetdel. Gourmetrestauranten blev åbnet i kælderen på adressen Torvegade 9.

Den 19. februar 2018 blev Me|Mu for første gang tildelt én stjerne i Michelinguiden.

Referencer

Eksterne henvisninger 
 Me|Mu’s officielle hjemmeside

Virksomheder i Vejle
Danske restauranter med Michelin-stjerne
Danske virksomheder etableret i 2014